প্যারাডক্সিক্যাল সাজিদ

প্যারাডক্সিক্যাল সাজিদ হলো বাংলাদেশী লেখক আরিফ আজাদ কর্তৃক রচিত একটি ইসলাম বিষয়ক ধারাবাহিক ছোটগল্প সংকলন গ্রন্থ। এটি সাজিদ নামী একটি চরিত্রের ভাষ্যে ইসলামী বিশ্বাসের বিরুদ্ধে বিভিন্ন প্রশ্নের উত্তরে সাজানো ছোটগল্পের সমাহার। এতে লেখক প্রচলিত ইসলাম ধর্মবিরোধী প্রশ্নগুলিকে ইসলামী তথ্য, যুক্তি, দর্শন, বিজ্ঞান ও বাস্তব দলিলের মাধ্যমে ভুল প্রমাণ করার প্রয়াস করেছেন এবং সেসব দলিল থেকে প্রতিপক্ষের যুক্তি-তর্কের দূর্বলতা প্রমাণ লরার প্রচেষ্টা করেছেন। ২০১৭ ও ২০১৯ সালে এই ধারাবাহিকের ২টি গ্রন্থ প্রকাশিত হয়েছিল। ধারাবাহিক বইগুলো নিয়ে বাংলাদেশে বিতর্ক হলেও গ্রন্থ দুটি উক্ত বছরদ্বয়ে বাংলাদেশ একুশে বইমেলায় সেরা বিক্রিত বইয়ের তালিকায় স্থান করে নেয়। গল্পের মূল চরিত্রের নাম ‘সাজিদ’। লেখক নিজে বইটিতে পার্শ্বচরিত্র হিসেবে আছেন। লেখক সাজিদের বন্ধু, রুমমেট। সাজিদ ঢাকা বিশ্ববিদ্যালয়ের অণুজীব বিজ্ঞানের ছাত্র। বইয়ের প্রথম গল্পে সাজিদকে একজন সংশয়বাদীরূপে দেখা যায়। সৃষ্টিকর্তা বা ঈশ্বরের অস্তিত্ব-অনস্তিত্ব নিয়ে ব্যাপক যুক্তি-তর্কের শেষ পর্যায়ে সাজিদকে তার স্রষ্টায় ও ইসলামে বিশ্বাস পুনঃরায় ফিরে পেতে দেখা যায়। এরপর বিশ্বাসী সাজিদ একের পর এক গল্পে বিভিন্ন কৌতুহলী মানুষের কাছে তার ইসলামী বিশ্বাসকে তথ্য ও যুক্তি বিশ্লেষণমূলক পদ্ধতিতে ইতিবাচকভাবে বর্ণনা করার মাধ্যমে সর্বাধিক গ্রহণযোগ্য ও শ্রেষ্ঠ হিসেবে তুলে ধরে। সে তার তথ্য ও যুক্তির মাধ্যমে ইসলাম ধর্ম ও ইসলাম ধর্মে বর্ণিত স্রস্টা (ঈশ্বর) নিয়ে সংশয়ে থাকা ব্যক্তিদের সংশয় দূর করার প্রয়াস চালায়। সাজিদ কখনো নিজের শিক্ষক মফিজুর রহমানকে বর্ণনা করে যে, কেন ‘তাকদির’ তথা ‘ভাগ্য’ ইস্যুতে ইসলাম ধর্মের বিবরণ অনুযায়ী স্রস্টা বিতর্কিত নন। সাজিদ নিজস্ব যুক্তির নিক্তিতে উপস্থাপন করে যে, কেন স্রষ্টা তথা ঈশ্বর মানুষের ভালো কাজের বেলায় প্রশংসা পেলেও মন্দ কাজের বেলায় দায়বদ্ধ নন। সাজিদের বড় ভাই তুল্য বিপ্লব দা'র কাছে সে প্রমাণ করে, কীভাবে বিজ্ঞানের আধুনিক পরিভাষা ‘কোয়ান্টাম’ মেকানিক্স কোনভাবেই স্রষ্টাকে খারিজ করে দিতে পারেনা। সে আরো প্রমাণ দেখায় যে কেন স্রষ্টা দয়ালু হবার পরেও জাহান্নামের মতো ভয়ানক জিনিস তৈরি করেছেন। নীলু দা নামের আরেক চরিত্র, যিনিও বিপ্লব দা’র মতো সাজিদের কাছে বড় ভাইয়ের মতো সমাদৃত, তার কাছে প্রমাণ উপস্থাপন করে যে, যে কোনভাবেই কোরআনের কোন আয়াত ‘সন্ত্রাসবাদী’ নয়। এভাবে বিভিন্ন জায়গায়, বিভিন্ন ঘটনার পরিপ্রেক্ষিতে সাজিদকে ইসলাম ধর্মের উত্তমতা, সঠিকতা ও প্রামাণ্যতা সপক্ষে সমসাময়িক একাডেমিক পদ্ধতিতে প্রতিনিধিত্ব করার জন্য একজন অভিজ্ঞ বক্তা, যুক্তিবাদী এবং বাস্তববাদী হিসেবে দেখানো হয়েছে। প্যারাডক্সিক্যাল সাজিদ-১ গ্রন্থটি এই সিরিজের ১ম বই। বইটি প্রকাশ করা হয় ২০১৭ সালের ফেব্রুয়ারির অমর একুশে গ্রন্থমেলায়। বইটির মোড়ক উন্মোচন হয় ২০১৭ সালের ফেব্রুয়ারির ০৯ তারিখ। বইটি প্রকাশ করে গার্ডিয়ান পাবলিকেশন্স। প্রকাশের অল্পদিনের মধ্যে বইটি সেরা বিক্রয়ের তালিকায় চলে আসে। রকমারি ডট কমের প্রতিষ্ঠাতা মাহমুদুল হাসান সোহাগ একটি সাক্ষাৎকারে বলেন, প্রথম বছরে, বইটি রকমারি.কম-এ ১৭৫,০০০ কপি বিক্রি হয়েছিল। বাংলার পাশাপাশি বইটি ইংরেজি ও অসমীয়া ভাষায়ও অনূদিত হয়েছে। বইটির ছোটগল্পসমূহের শিরোনাম নিম্নরূপ: একজন অবিশ্বাসীর বিশ্বাস ‘তাকাদির বনাম স্বাধীন ইচ্ছা’- স্রষ্টা কি এখানে বিতর্কিত? স্ৰষ্টা খারাপ কাজের দায় নেন না কেন? শূন্যস্থান থেকে স্রষ্টার দূরত্ব তাদের অন্তরে আল্লাহ মোহর মেরে দেন। সত্যিই কি তাই? মুশরিকদের যেখানেই পাও, হত্যা করো স্রষ্টাকে কে সৃষ্টি করলো? একটি সাম্প্রদায়িক আয়াত এবং... কোরআন কি সূর্যকে পানির নিচে ডুবে যাওয়ার কথা বলে? মুসলমানদের কোরবানি ঈদ এবং একজন মাতব্বরের অযাচিত মাতব্বরি কোরআন কি মুহাম্মাদ (সাঃ) এর বানানো গ্ৰন্থ? রিলেটিভিটির গল্প A Letter to David - Jessus wasn't myth and he existed... (ডেভিডের কাছে একটি চিঠি - যীশু কল্পকাহিনী ছিলেন না, তিনি আসলেই ছিলেন ...) কোরআন, আকাশ, ছাদ এবং একজন ব্যক্তির মিথ্যাচার আয়েশা (রাঃ) ও মুহাম্মাদ (সাঃ) এর বিয়ে এবং কথিত নাপ্তিকদের কানাঘুষা কোরআন কি মুহাম্মাদ (সাঃ) এর নিজের কথা? স্ৰষ্টা যদি দয়ালুই হবেন তাহলে জাহান্নাম কেন? কোরআন মতে পৃথিবী কি সমতল না গোলাকার? একটি ডিএনএ'র জবানবন্দী কোরআনে বিজ্ঞান- কাকতালীয় না বাস্তবতা? স্রষ্টা কি এমন কিছু বানাতে পারবে, যেটা স্রষ্টা নিজেই তুলতে পারবে না? ভেল্কিবাজির সাতকাহন প্যারাডক্সিক্যাল সাজিদ-২ বইটি লেখকের ২০১৭ সালের একুশে বইমেলায় প্রকাশিত "প্যারাডক্সিক্যাল সাজিদ-১" বইয়ের দ্বিতীয় কিস্তি। বইটি ২০১৯ সালের ১৫ ই ফেব্রুয়ারি সমকালীন প্রকাশনী থেকে বের হয়। বইটি ২০১৯ সালের একুশে বইমেলায় সেরা বিক্রিত বই ছিল এবং বইটির প্রকাশ ২০১৯ বইমেলায় কয়েক দফায় সরকারি নির্দেশে বন্ধ করার পর আবার পুনরায় তা প্রকাশের অনুমতি দেওয়া হয়। বইটির ছোটগল্পসমূহের শিরোনাম নিম্নরূপ: কুরআন কি নারীদের শস্যক্ষেত্র বলেছে? A Reply to Christian Missionary ইসলাম কি অমুসলিমদের অধিকার নিশ্চিত করে? কুরআনে বৈপরীত্যের সত্যাসত্য বনু কুরাইজা হত্যাকাণ্ড—ঘটনার পেছনের ঘটনা স্যাটানিক ভার্সেস ও শয়তানের ওপরে ঈমান আনার গল্প রাসূলের একাধিক বিবাহের নেপথ্যে জান্নাতেও মদ? গল্পে জল্পে ডারউইনিজম কুরআন কেন আরবী ভাষায় সূর্য যাবে ডুবে সমুদ্রবিজ্ঞান লেট দেয়ার বি লাইট কাবার ঐতিহাসিক সত্যতা নিউটনের ঈশ্বর অমর একুশে গ্রন্থমেলা আরিফ আজাদ "আরিফ আজাদের বই নিয়ে আসিফ নজরুলের যেসব প্রশ্ন"। যুগান্তর। ২৩ ফেব্রুয়ারি ২০২০। সংগ্রহের তারিখ ২৫ ফেব্রুয়ারি ২০২০।  "What are people reading now?"। ঢাকা ট্রিবিউন। ৫ মার্চ ২০২০। সংগ্রহের তারিখ ১৫ এপ্রিল ২০২০।  ইকরাম, মোঃ (১৯ ফেব্রুয়ারি ২০১৯)। "গ্রন্থমেলায় বহুল আলোচিত বই 'প্যারাডক্সিক্যাল সাজিদ-২'"। দৈনিক যুগান্তর। সংগ্রহের তারিখ ২৮ জানুয়ারি ২০২০।  "খুলনার বইমেলায় ভাষাপ্রেমীদের উপচেপড়া ভিড়"। বাংলানিউজ২৪.কম। ২১ ফেব্রুয়ারি ২০১৯। ২৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০২০।  jugantor.com। "অনলাইনে বেড়েছে বই বিক্রি | প্যারাডক্সিক্যাল সাজিদ"। jugantor.com। সংগ্রহের তারিখ ২০১৭-০৩-১৮।  ইকরাম, মোঃ (২৫ ফেব্রুয়ারি ২০১৯)। "এবারের গ্রন্থমেলায় সেরা ১০ বই"। দৈনিক যুগান্তর। সংগ্রহের তারিখ ২৮ জানুয়ারি ২০২০।  Kader, Ruhul (২৬ নভেম্বর ২০১৯)। "The Enduring Edge Of Rokomari: An Interview With Mahmudul Hasan Sohag, Co-founder and Chairman, Onnorokom Group - Future Startup"। futurestartup.com। সংগ্রহের তারিখ ৩০ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Paradoxical Sajid প্যাৰাডক্সিকেল ছাজিদ উন্মোচন پیراڈکسیکیل ساجد by ISRAA" (ইংরেজি ভাষায়)। সংগ্রহের তারিখ ৯ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) paradoxical sajid অসমীয়া ভাষাত (Assamese ভাষায়)। Generic। ২০১৯। সংগ্রহের তারিখ ৯ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Paradoxical Sajid - Arif Azad"। www.rokomari.com (ইংরেজি ভাষায়)। সংগ্রহের তারিখ ১১ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "একুশে বইমেলায় ইসলাম নিয়ে লেখা প্যারাডক্সিক্যাল সাজিদ-২ বইয়ের বিক্রি বন্ধ"। বিবিসি বাংলা। ২৪ ফেব্রুয়ারি ২০১৯। সংগ্রহের তারিখ ২৮ জানুয়ারি ২০২০।  "গ্রন্থমেলাতে আলোচনার শীর্ষে প্যারাডক্সিক্যাল সাজিদ-২"। দৈনিক ইনকিলাব। ১৮ ফেব্রুয়ারি ২০১৯। সংগ্রহের তারিখ ২৮ জানুয়ারি ২০২০।  "'প্যারাডক্সিক্যাল সাজিদ-২' বিক্রিতে বাধা দেয়ার অভিযোগ"। দৈনিক যুগান্তর। ২৩ ফেব্রুয়ারি ২০১৯। সংগ্রহের তারিখ ২৮ জানুয়ারি ২০২০।  "বিক্রি বন্ধ 'প্যারাডক্সিক্যাল সাজিদ-২'"। somoynews.tv। ২৫ ফেব্রুয়ারি ২০১৯। সংগ্রহের তারিখ ২৮ জানুয়ারি ২০২০।